ביום חמישי התקיים מצעד הלפידים של תנועות הנוער במסגרת אגף חברה, נוער וצעירים.
1,500 חניכים ומדריכים מכל תנועות הנוער בעיר עזרא, הצופים, הנוער העובד והלומד, בני עקיבא, מחנות עולים, אריאל, נוער לאומי, כנפיים של קרמבו, בית״ר והשומר הצעיר, צעדו לאורך רחובות מרכז העיר והפכו את לב העיר למקום שוקק ותוסס. תושבים רבים וסוחרים יצאו לקבל את התנועות שהראו מפגן כוח מרשים של אהבה למסגרת התנועה ולעיר.
המצעד הסתיים בכיכר המייסדים שם נערך טקס בו נציגי התנועות הדליקו חנוכייה הציגו את תפיסת עולמם בסימן "כבוד הדדי במרחב הפתוח".
סגנית ראש העיר אורנה דוידאי ציינה: "נמשיך לחזק את תנועות הנוער ולעודד את הנוער להשתתף בפעילות תנועתית, השנה גדלנו ב 20% במספר החניכים המשתתפים בתנועות הנוער בעיר ואנו מברכים על כך. יש לנו נוער איכותי בעיר ומסגרת התנועות מהווה עבורו מקום התנסות להנהיג, להדריך ולהוביל חברתית".
גיא אליהו מנהל אגף הנוער והצעירים: "ההשתתפות הרבה במצעד מסמלת את החיבור בין התנועות הנוער הפועלות בעיר ואת תחושת השייכות שלהם לעיר. אנו נמשיך לחבר בין כל התנועות ולחזק אותם בקהילה".
דנה כהן רכזת תנועות הנוער הרשותית: "מצעד הלפידים השנה הראה את העוצמה שיש לנוער בעיר ושל תנועות הנוער בפרט. אנו נמשיך לעודד את ההשתתפות בתנועות הנוער בכדי להמשיך את מגמת הצמיחה של התנועות בעיר".